Jeikus vaka
Jeikus vaka bija viena no Krimuldas pilsnovada vakām, kas 16. gadsimtā ietilpa mūsdienu Siguldas novadā. Pieminēta Rīgas arhibīskapijas inventārā 1564. gadā un šajā laikā tur atradās 10 saimniecības. Vaka ir saistīta ar Eikažiem, kur 13. un 14. gadsimta dokumentos minēts līvu ciems Ieikisile. 17. gadsimta sākumā Jeikus vakas teritorijā pastāvēja Eikažu ciems, bet 17. gadsimta beigās — Eikažu muiža ar tai pakļautiem zemniekiem un krogs.